รางวัลอุกฤษ มงคลนาวิน มอบให้นักนิติศาสตร์ ต้นแบบนักกฎหมายทำงานเพื่อสังคม
ศ.ดร.อุกฤษ มงคลนาวิน มอบรางวัลให้แก่ ศ.กิตติคุณวิทิต มันตาภรณ์ โดยมีท่านผู้หญิงมณฑินี มงคลนาวิน, ผศ.ดร.ปารีณา ศรีวนิชย์ ร่วมยินดี.,เพื่อยกย่องศาสตราจารย์ ดร.อุกฤษ มงคลนาวิน ผู้ก่อตั้งและอดีตคณบดีคณะนิติศาสตร์ จุฬาลงกรณ์มหาวิทยาลัย ในฐานะเป็นบุคคลผู้กอปรคุณูปการและเป็นแบบอย่างอันดีงามด้านนิติศาสตร์เพื่อสังคม คณะนิติศาสตร์ จุฬาลงกรณ์มหาวิทยาลัย จึงจัดงานมอบรางวัลอุกฤษ มงคลนาวิน นิติศาสตร์เพื่อสังคม ครั้งที่ 1 ประจำปี 2562 โดย ศ.ดร.อุกฤษ มงคลนาวิน ให้เกียรติเป็นประธานมอบรางวัลฯ ปีแรก ให้แก่ ศาสตราจารย์กิตติคุณวิทิต มันตาภรณ์ นักนิติศาสตร์เพื่อสังคม ณ คณะนิติศาสตร์ จุฬาลงกรณ์มหาวิทยาลัย,โอกาสนี้ ศ.ดร.อุกฤษ มงคลนาวิน ได้กล่าวว่า ตลอดช่วงชีวิตที่ผ่านมา ตนสร้างทางวัตถุ และได้สร้าง คน การสร้างวัตถุนั้นว่ายากแล้ว แต่การสร้างคนยากกว่ามาก โดย เฉพาะการสร้างคนให้เป็นคนดี ไม่เพียงให้ความรู้ติดตัวไว้ทำสัมมาชีพ แต่ยังต้องสร้างให้นิสิตนิติฯ จุฬาฯ รู้จักเรียนรู้ในการช่วยเหลือสังคม ตนรู้สึกยินดีเป็นอย่างยิ่ง คือได้สร้างคนให้เป็นครูที่ดีและเป็นนักกฎหมายที่ยิ่งใหญ่ สร้างคุณนำความรู้ความเชี่ยวชาญไปช่วยเหลือสังคม อย่าง ศาสตราจารย์กิตติคุณวิทิต มันตาภรณ์ ที่ได้รับรางวัลในครั้งนี้,ด้าน ศ.กิตติคุณวิทิต มันตาภรณ์ ผู้ที่ได้รับรางวัลฯ เผยว่า รางวัลนี้จะสร้างกำลังใจและกระตุ้นพลังในการทำงาน ต่อไป ตนรู้สึกภูมิใจที่มีโอกาสได้สอน และทำงานที่มีคุณค่า มีประโยชน์ต่อสังคม ตลอดระยะเวลาที่ทำงานมา นอกเหนือจากการสอนหนังสือ ทุ่มเทให้งานช่วยเหลือผู้อพยพลี้ภัย เพื่อเก็บข้อมูลเพื่อใช้เป็นกรณีศึกษา และวิเคราะห์ข้อมูลเพื่อหานโยบายและกฎหมายที่เกี่ยวข้อง เพื่อขอความเป็นธรรมช่วยบรรเทากลุ่มคนเหล่านี้,นอกจากนี้ ผศ.ดร.ปารีณา ศรีวนิชย์ คณบดีคณะนิติศาสตร์ จุฬาฯ กล่าวเสริมว่า รางวัลอุกฤษ มงคลนาวิน นิติศาสตร์เพื่อสังคม ก่อกำเนิดขึ้นจากความตั้งใจของ ศ.ดร.อุกฤษ ที่ได้มอบเงินจำนวน 1,000,000 บาท ให้แก่คณะเมื่อปีที่แล้ว เนื่องในมงคลวาระฉลองอายุ 84 ปี 7 รอบนักษัตร เพื่อจัดตั้งกองทุนเกี่ยวกับนิติศาสตร์เพื่อสังคมตามปณิธานที่คณะยึดมั่นมาตลอด ทางคณะจึงได้นำเงินดังกล่าวเป็นทุนประเดิมจัดตั้งเงินทุนรางวัลนี้ โดย กำหนดจะจัดขึ้นในเดือนมีนาคมของทุกปี ซึ่งแบ่งเป็น 2 ประเภท ได้แก่ ประเภทบุคคล ต้องเป็นผู้ปฏิบัติงานด้านนิติศาสตร์เพื่อสังคมมาอย่างต่อเนื่อง และมีผลงานเป็นที่ประจักษ์ ดำรงตนตามจริยธรรมของวิชาชีพ และมีปณิธานมุ่งมั่นที่จะดำเนินงานนิติศาสตร์เพื่อสังคมอย่างต่อเนื่องตลอดไป,โดยจะได้รับเงินรางวัล 84,000 บาท และประเภทโครงการของนิสิตคณะนิติศาสตร์ จุฬาฯ โครงการที่นิสิตคณะจัดทำขึ้นเพื่อเกื้อกูล ประโยชน์ต่อสังคม มีแผนการดำเนินงานที่ชัดเจน โดยจะได้รับเงินรางวัล 84,000 บาท เพื่อใช้เป็นทุนดำเนินงาน.
เพื่อยกย่องศาสตราจารย์ ดร.อุกฤษ มงคลนาวิน ผู้ก่อตั้งและอดีตคณบดีคณะนิติศาสตร์ จุฬาลงกรณ์มหาวิทยาลัย ในฐานะเป็นบุคคลผู้กอปรคุณูปการและเป็นแบบอย่างอันดีงามด้านนิติศาสตร์เพื่อสังคม
อุกฤษ มงคลนาวิน,รางวัลอุกฤษ มงคลนาวิน,นักนิติศาสตร์,นักกฎหมายเพื่อสังคม,จุฬาลงกรณ์มหาวิทยาลัย,ปารีณา ศรีวนิชย์,นิติศาสตร์เพื่อสังคม,การศึกษา